DEMCO กางแผนธุรกิจปี 63 ลุยประมูลงานภาครัฐ-เอกชนเต็มสูบ หนุน backlog ทะลุ 3 พันลบ.
DEMCO กางแผนธุรกิจปี 63 ลุยประมูลงานภาครัฐ-เอกชนเต็มสูบ หนุน backlog ทะลุ 3 พันลบ.
DEMCO กางแผนธุรกิจปี 63 ลุยประมูลงานภาครัฐ-เอกชนเต็มสูบ หนุน backlog ทะลุ 3 พันลบ.
13 ม.ค. 2563

นายพงษ์ศักดิ์ ศิริคุปต์ กรรมการผู้จัดการ บริษัท เด็มโก้ จำกัด (มหาชน) หรือ DEMCO เปิดเผยว่า ภาพรวมการดำเนินธุรกิจปี 2563 จะมีทิศทางที่ดีขึ้นต่อเนื่อง โดยบริษัทฯมีแผนจะเข้าประมูลงานมากขึ้นทั้งจากงานรัฐ และ เอกชน ซึ่งสัดส่วนงานภาครัฐอยู่ที่ 80% และ งานเอกชนอยู่ที่ 20% โดยจะให้ความสำคัญในงานประเภท Private PPA และ งานโครงการโรงไฟฟ้าชุมชน Community-Based Power Plants ทั้งการลงทุนเอง และ การรับเหมาก่อสร้าง โดยอยู่ระหว่างรอดูความชัดเจนของภาครัฐ
ทั้งนี้ บริษัทฯคาดจะมีงานใหม่ๆ ของภาครัฐออกมาอย่างต่อเนื่อง มูลค่ารวมประมาณ 50,000 ล้านบาท เช่น งานการไฟฟ้าฝ่ายผลิตแห่งประเทศไทย (EGAT) คาดจะมีงานออกมาให้ประมูล 40,000 ล้านบาท , งานจากการไฟฟ้าส่วนภูมิภาค (PEA) คาดจะมีงานออกมา 7,000 ล้านบาท และงานย้ายงานสายไฟฟ้าลงใต้ดิน ประมาณ 2,800 – 3,000 ล้านบาท อย่างไรก็ตาม ปัจจุบันบริษัทฯมีมูลค่างานในมือรอรับรู้รายได้ (Backlog) ประมาณ 3,000 ล้านบาท
รวมทั้งยังมีแผนขยายงานรับเหมาการติดตั้งเซลล์แสงอาทิตย์ (Solar Rooftop) ภายในประเทศมากขึ้น เพื่อตอบสนองลูกค้าในกลุ่มโรงงานอุตสาหกรรมที่มีการใช้ไฟฟ้าจำนวนมาก โดยตั้งเป้าหมายในปี 2564 จะมีกำลังการติดตั้งรวมเป็น 20 เมกะวัตต์
สำหรับการประมูลงานในกลุ่มประเทศ CLMV ได้แก่ เมียนมา ,เวียดนาม, ลาว, กัมพูชา ซึ่งส่วนใหญ่เป็นงานประเภทสายส่ง มูลค่า 2,000 ล้านบาท และที่ผ่านมามีการยื่นประมูลไปบางส่วน โดยคาดจะเริ่มเห็นความชัดเจนในปี 2563